Gesonde Seks Huiswerk #49 – Verrassing Seks | Timothy Kieswetter's Blog oor Gesonde Seksualiteit
Gesonde Seks Huiswerk #49 – Verrassing Seks
Posted on August 3, 2012 by Timothy Kieswetter
Gesonde Seks Huiswerk #49
Een van my gunsteling films is Finding Forester. In die verhaal gee die hoofkarakter liefdesraad vir 'n jong seun en help hom om die sleutel na 'n vrou se hart te vind.
Dit is 'n onverwagte geskenk op 'n onverwagte tyd.
Hoe langer twee mense saam is, hoe meer gemaklik raak julle met mekaar en loop julle die gevaar om nie meer vir mekaar te veg nie. Vlerksleep is nie net daar om die meisie te kry nie, maar ook om haar te behou!
As daar ooit 'n film oor jou sekslewe gemaak moes word, sal dit mense aan die slaap maak of hulle witwarm maak?
Verassings is nie iets wat net 'n vrou se hart laat smelt nie, maar 'n man sin ook. Verras bietjie jou man vanaand met daai seksposisie wat hy al lankal voor skimp. Verras hom deur die seks-godin binne in jou wakker te maak. Verras hom deur vir 'n slag die een te wees wat seks inisieer. Verras hom en begeer hom. Verras hom en geniet hom. Verras hom in die slaapkamer of dalk in die voorportaal wanneer hy vanmiddag by die huis kom!
Vandag se huiswerk is eenvoudig. Vind 'n manier om jou maat te verras en doen dinge 'n bietjie anders as gewoonlik. Wys vir jou maat en vir jouself dat hierdie verhouding nog die moeite werd is om voor te baklei. Verras mekaar met 'n nuwe opgewondenheid oor julle huwelik. Verras jou maat en sê vir hom of haar dat jy jammer is. Verras mekaar en bou saam aan 'n toekoms en vergeet van die verlede. Verras mekaar en gee 'n onverwagte geskenk op 'n onverwagse tyd!